Reketråler deltok i redningsaksjon - gikk på skjær og forliste
Overstyrmann Jan Adolfsen på redningsskøya «Ægir» forteller om dramaet som utspant seg like etter en vellykket redningaskjon, der to tyske seilere var blitt reddet fra havsnød. - Reketråleren vlle ta med seg havaristen til Korshavn, men gikk på et skjær. Da han prøvde å rygge av, traff han på et skjær til og tok inn mye vann. - Da kom pan-pan-meldingen, og plutselig forsvant lysene, sier Adolfsen.Han forteller at reketråleren sank veldig raskt med akterenden først. Av mannskapet på tre klarte to å komme seg ut på baugen. - Det sto om sekunder. De sto med vann til livet, og vi hadde tilfeldigvis to fortøyningstrosser på dekk som vi hev over og dro dem ombord med. Så gjorde vi fast reketråleren på sida av oss, men det gikk bare fire, fem minutter, så så slet den seg løs. Sistemann var fremdeles i styrhuset da båten gikk under, ifølge de to andre, sier Adolfsen. - De to som ble berget der hadde jo en forferdelig opplevelse. Reketråleren ligger nå på cirka 80 meters dyp, og den savnede mannen er antatt omkommet. To fartøyer og ett helikopter deltok i søket, som nå er avsluttet. - Båten ligger såpass dypt at det ikke er noe håp om å finne mannen i live, sier operasjonsleder i Agder politidistrikt, Hans Petter Osaland, til NTB lørdag morgen.De to tyske fisketuristene som var meldt savnet utenfor Korshavn på Sørlandskysten ble altså reddet fra en båt med motorstopp i 23-tiden fredag. Reketråleren, som deltok i redningsaksjonen, gikk ned i det samme området.
Etter å ha reddet to tyske fisketurister i havsnød, gikk reketråleren selv på grunn - og sank i løpet av minutter.